CELEX: 52020PC0847
Language: el
Date: 2020-12-17
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης όσον αφορά την τομεακή συμφωνία σχετικά με τις εξαγωγικές πιστώσεις για αεροσκάφη πολιτικής αεροπορίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.12.2020
            COM(2020) 847 final
            2020/0376(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης όσον αφορά την τομεακή συμφωνία σχετικά με τις εξαγωγικές πιστώσεις για αεροσκάφη πολιτικής αεροπορίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης όσον αφορά την τομεακή συμφωνία σχετικά με τις εξαγωγικές πιστώσεις για αεροσκάφη πολιτικής αεροπορίας (στο εξής: τομεακή συμφωνία για τα αεροσκάφη ή ΤΣΑ) σε σχέση με την προβλεπόμενη κοινή στάση σύμφωνα με το μέρος 4 τμήμα 3 της ΤΣΑ.
            
            
               2.Πλαίσιο της πρότασης
            
            
               2.1.Τομεακή συμφωνία για τις εξαγωγικές πιστώσεις για αεροσκάφη πολιτικής αεροπορίας
            
            
               Σκοπός της παρούσας τομεακής συμφωνίας για αεροσκάφη πολιτικής αεροπορίας είναι να παράσχει ένα πλαίσιο για την προβλέψιμη, συνεπή και διαφανή χρήση των εξαγωγικών πιστώσεων που τυγχάνουν δημόσιας στήριξης για την πώληση ή τη χρηματοδοτική μίσθωση αεροσκαφών και άλλων συναφών προϊόντων και υπηρεσιών που αναφέρονται στο άρθρο 4 στοιχείο α) της ΤΣΑ. Η τομεακή συμφωνία άρχισε να ισχύει την 1η Φεβρουαρίου 2011. 
            
            
               Η τομεακή συμφωνία για τα αεροσκάφη αποτελεί το παράρτημα III του διακανονισμού για τις εξαγωγικές πιστώσεις οι οποίες τυγχάνουν δημόσιας στήριξης (στο εξής: διακανονισμός) ο οποίος είναι διοικητικά ενσωματωμένος στον ΟΟΣΑ και λαμβάνει στήριξη από τη Γραμματεία Εξαγωγικών Πιστώσεων του ΟΟΣΑ. Ωστόσο, ούτε ο διακανονισμός ούτε η τομεακή συμφωνία για τα αεροσκάφη είναι πράξεις του ΟΟΣΑ
                  1
               .
            
            
               Η Ευρωπαϊκή Ένωση είναι συμβαλλόμενο μέρος του διακανονισμού και της τομεακής συμφωνίας για τα αεροσκάφη και αμφότερες οι πράξεις έχουν μεταφερθεί στο κοινοτικό κεκτημένο δυνάμει του κανονισμού (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011
                  2
               . Ως εκ τούτου, ο διακανονισμός και η τομεακή συμφωνία για τα αεροσκάφη είναι νομικά δεσμευτικές πράξεις βάσει του δικαίου της Ένωσης.
            
            
               2.2.Οι συμμετέχοντες στην ΤΣΑ
            
            
               Επί του παρόντος οι συμμετέχοντες στην τομεακή συμφωνία για τα αεροσκάφη είναι δέκα (στο εξής: συμμετέχοντες στην ΤΣΑ): Αυστραλία, Βραζιλία, Καναδάς, Ευρωπαϊκή Ένωση, Ιαπωνία, Κορέα, Νέα Ζηλανδία, Νορβηγία, Ελβετία και ΗΠΑ. Οι συμμετέχοντες στην ΤΣΑ λαμβάνουν αποφάσεις σχετικά με τις τροποποιήσεις της ΤΣΑ και μπορούν να αποδεχθούν κοινές στάσεις σύμφωνα με το μέρος 4 τμήμα 3 της ΤΣΑ. Οι αποφάσεις λαμβάνονται με συναίνεση, επομένως αν κάποιος συμμετέχων προβάλει ένσταση, η τροποποίηση της ΤΣΑ ή της κοινής στάσης δεν είναι δυνατόν να εγκριθεί.
            
            
               Η Ευρωπαϊκή Επιτροπή εκπροσωπεί την Ένωση στις συνεδριάσεις των συμμετεχόντων στην ΤΣΑ, καθώς και στις γραπτές διαδικασίες λήψης αποφάσεων από τους συμμετέχοντες.
            
            
               Η κοινή στάση είναι ένα μέσο στο πλαίσιο της ΤΣΑ, το οποίο επιτρέπει στους συμμετέχοντες, σε εξαιρετικές περιπτώσεις, να παρεκκλίνουν από τις διατάξεις της ΤΣΑ όσον αφορά κάποια συγκεκριμένη συναλλαγή ή προσωρινά για έναν μη συγκεκριμένο αριθμό συναλλαγών. Οι κοινές στάσεις μπορούν να γίνουν δεκτές σε γραπτή διαδικασία με σιωπηρή συμφωνία, δηλαδή εφόσον οι συμμετέχοντες δεν εκφέρουν γνώμη, θεωρείται ότι αποδέχονται την πρόταση κοινής στάσης. Το ίδιο ισχύει και αν οι συμμετέχοντες δηλώσουν ότι δεν έχουν θέση. Οι απαντήσεις σε πρόταση κοινής στάσης υποβάλλονται κατ’ αρχήν εντός 20 ημερολογιακών ημερών (άρθρο 29 της ΤΣΑ). Η Γραμματεία Εξαγωγικών Πιστώσεων του ΟΟΣΑ ενημερώνει τους συμμετέχοντες σχετικά με την αποδοχή της κοινής στάσης και η συμφωνηθείσα κοινή στάση αρχίζει να ισχύει τρεις ημερολογιακές ημέρες μετά την εν λόγω ανακοίνωση (άρθρο 32 της ΤΣΑ).
            
            
               2.3.Η προς έκδοση πράξη των συμμετεχόντων στην ΤΣΑ
            
            
               Το προβλεπόμενο μέτρο θα είναι πρόταση κοινής στάσης που θα υποβληθεί στους συμμετέχοντες της ΤΣΑ σύμφωνα με το μέρος 4 τμήμα 3 της ΤΣΑ. Η προτεινόμενη κοινή στάση θα αποτελέσει επείγον και έκτακτο μέτρο για την αντιμετώπιση της οικονομικής κάμψης που προκλήθηκε από την κρίση στον τομέα της υγείας λόγω της νόσου COVID-19 και για τον περιορισμό των σοβαρών επιπτώσεων της κρίσης στον κλάδο της ευρωπαϊκής πολιτικής αεροπορίας (βλ. περισσότερα στοιχεία στην ενότητα 3 πιο κάτω). Η προτεινόμενη κοινή στάση, εάν συμφωνηθεί, θα τροποποιήσει προσωρινά τη διάταξη της ΤΣΑ που διέπει την αποπληρωμή του αρχικού κεφαλαίου (άρθρο 13 της ΤΣΑ) η οποία, κατά συνέπεια, θα παράγει έννομα αποτελέσματα στην ΕΕ βάσει του δικαίου της Ένωσης ( βλ. ενότητα 2.1 πιο πάνω).
            
            
               Λαμβανομένου υπόψη του επείγοντος χαρακτήρα του μέτρου, η πρόταση θα πρέπει να υποβληθεί το συντομότερο δυνατόν και, εφόσον εγκριθεί, η προβλεπόμενη κοινή στάση θα πρέπει να είναι εφαρμοστέα και για όλους τους συμμετέχοντες το συντομότερο δυνατόν. Ως αποτέλεσμα της ειδικής σιωπηρής διαδικασίας των 20 ημερών που ορίζεται στην ΤΣΑ (βλ. ενότητα 2.2 πιο πάνω), η πρόταση της Ένωσης για την κοινή στάση μπορεί να εγκριθεί αυτόματα από τους συμμετέχοντες ως τελική έκδοση της κοινής στάσης, υπό την προϋπόθεση ότι δεν προβάλλεται ένσταση, και θα πρέπει να τεθεί σε ισχύ τρεις ημέρες μετά το πέρας της διαδικασίας.
            
            
               Με βάση τα προαναφερθέντα, είναι σκόπιμο να καθοριστεί η πρόταση της Ένωσης ως θέση που πρέπει να ληφθεί εξ ονόματος της Ένωσης σε όργανο που συνιστάται από συμφωνία, διότι η απόφαση θα είναι δεσμευτική για την Ένωση και θα επηρεάσει το δίκαιο της Ένωσης, δυνάμει του άρθρου 1 του κανονισμού (ΕΕ) αριθ. 1233/2011, το οποίο ορίζει ότι «Οι κατευθυντήριες γραμμές που περιέχονται στον Διακανονισμό περί των εξαγωγικών πιστώσεων οι οποίες τυγχάνουν δημόσιας στήριξης ("ο Διακανονισμός") εφαρμόζονται στην Ένωση. Το κείμενο του Διακανονισμού προσαρτάται στον παρόντα κανονισμό.»
            
            
               Η διαδικασία κοινής στάσης για τους συμμετέχοντες στην ΤΣΑ αναμένεται να ξεκινήσει τον Ιανουάριο του 2021 και να ολοκληρωθεί τον Φεβρουάριο του 2021.
            
            
               3.Θέση που πρέπει να ληφθεί εξ ονόματος της Ένωσης
            
            
               Η προβλεπόμενη κοινή στάση θα επιτρέψει στους συμμετέχοντες στην ΤΣΑ να στηρίξουν περιστασιακά τους κατασκευαστές πολιτικών αεροσκαφών των χωρών τους, οι επιχειρηματικές δραστηριότητες των οποίων απειλούνται από βραχυπρόθεσμα προβλήματα ρευστότητας των φορέων εκμετάλλευσης και των αγοραστών νέων αεροσκαφών και κινητήρων στον απόηχο των επιπτώσεων της νόσου COVID-19. Επί του παρόντος οι περισσότερες αεροπορικές εταιρείες, αν όχι όλες, αντιμετωπίζουν σημαντικές μειώσεις των εσόδων τους και κατά την ανάκαμψη μετά την πανδημία της νόσου COVID-19 η ταμειακή κατάσταση των εταιρειών αυτών θα εξακολουθήσει να είναι εύθραυστη, καθώς θα πρέπει να αντιμετωπίσουν τις οικονομικές συνέπειες της κρίσης, εκτός των άλλων με μειωμένη ζήτηση.
            
         
         
            
               Συγκεκριμένα, η προτεινόμενη κοινή στάση θα επιτρέψει στους αγοραστές νέων αεροσκαφών και κινητήρων να μεταθέσουν την έναρξη αποπληρωμής του αρχικού κεφαλαίου του δανείου για 12 ή, εφόσον πληρούνται ορισμένες προϋποθέσεις, και για 18 μήνες μετά την παράδοση, ενώ παράλληλα οι κατασκευαστές θα μπορούν να πληρωθούν για νέα αεροσκάφη και κινητήρες που θα παραδίδουν εντός των επόμενων 12 μηνών. Η διάρκεια ισχύος της κοινής στάσης είναι 12 μήνες.
            
            
               Λαμβάνοντας υπόψη το γεγονός ότι σκοπός της προβλεπόμενης κοινής στάσης είναι να περιοριστούν οι σοβαρές επιπτώσεις στον ευρωπαϊκό κλάδο της πολιτικής αεροπορίας από την κρίση στον τομέα της υγείας λόγω της νόσου COVID-19 και ότι η Ένωση προτίθεται να υποβάλει πρόταση για την εν λόγω κοινή στάση, η θέση που πρέπει να ληφθεί εξ ονόματος της Ένωσης θα πρέπει να είναι να υποβάλει και να υποστηρίξει το σχέδιο πρότασης που παρατίθεται στο παράρτημα της παρούσας απόφασης.
            
            
               3.1.Διαδικαστική νομική βάση
            
            
               3.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει επίσης κείμενα που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  3
               .
            
            
               3.1.2.Εφαρμογή στην προκειμένη περίπτωση
            
            
               Η πράξη την οποία καλούνται να εγκρίνουν οι συμμετέχοντες στην ΤΣΑ συνιστά πράξη που παράγει έννομα αποτελέσματα. Η προς έκδοση πράξη παράγει έννομα αποτελέσματα δυνάμει του άρθρου 1 του κανονισμού (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την εφαρμογή ορισμένων κατευθυντήριων γραμμών στον τομέα των εξαγωγικών πιστώσεων οι οποίες τυγχάνουν δημόσιας στήριξης και την κατάργηση των αποφάσεων 2001/76/ΕΚ και 2001/77/ΕΚ του Συμβουλίου, το οποίο ορίζει ότι «Οι κατευθυντήριες γραμμές που περιέχονται στον Διακανονισμό περί των εξαγωγικών πιστώσεων οι οποίες τυγχάνουν δημόσιας στήριξης ("ο Διακανονισμός") εφαρμόζονται στην Ένωση. Το κείμενο του Διακανονισμού προσαρτάται στον παρόντα κανονισμό.»
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               3.2.Ουσιαστική νομική βάση
            
            
               3.2.1.Αρχές
            
            
               Η ουσιαστική νομική βάση για την έκδοση απόφασης δυνάμει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης.
            
            
               3.2.2.Εφαρμογή στην προκειμένη περίπτωση
            
            
               Ο κύριος στόχος και το περιεχόμενο της προς έκδοση πράξης αφορούν την κοινή εμπορική πολιτική. Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 207 της ΣΛΕΕ.
            
            
               3.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 207 παράγραφος 4 πρώτο εδάφιο της ΣΛΕΕ, σε συνδυασμό με το άρθρο 218 παράγραφος 9.
            
            
               4.Δημοσίευση της προς έκδοση πράξης
            
            
               Δεδομένου ότι η πράξη των συμμετεχόντων στην ΤΣΑ θα τροποποιήσει την τομεακή συμφωνία για τα αεροσκάφη, ενδείκνυται να δημοσιευθεί στην Επίσημη Εφημερίδα της Ευρωπαϊκής Ένωσης μετά την έγκρισή της.
            
            
               2020/0376 (NLE)
            
            
               Πρόταση
            
         
         
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης όσον αφορά την τομεακή συμφωνία σχετικά με τις εξαγωγικές πιστώσεις για αεροσκάφη πολιτικής αεροπορίας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η τομεακή συμφωνία για τις εξαγωγικές πιστώσεις για πολιτικά αεροσκάφη (στο εξής: τομεακή συμφωνία για τα αεροσκάφη ή ΤΣΑ), η οποία αποτελεί το παράρτημα III του διακανονισμού για τις εξαγωγικές πιστώσεις οι οποίες τυγχάνουν δημόσιας στήριξης, έχει μεταφερθεί και, ως εκ τούτου, έχει καταστεί νομικά δεσμευτική στην Ευρωπαϊκή Ένωση με τον κανονισμό (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου
                  4
               . 
            
            
               (2)Οι συμμετέχοντες στην τομεακή συμφωνία για τα αεροσκάφη (στο εξής: συμμετέχοντες στην ΤΣΑ) πρόκειται να αποφασίσουν, με γραπτή διαδικασία, σχετικά με την πρόταση της Ευρωπαϊκής Ένωσης για κοινή στάση σύμφωνα με το μέρος 4 τμήμα 3 της παρούσας τομεακής συμφωνίας, ώστε να καταστεί δυνατή η προσωρινή αναστολή της αποπληρωμής του αρχικού κεφαλαίου για τους αγοραστές νέων αεροσκαφών και κινητήρων λόγω της τρέχουσας και εν εξελίξει οικονομικής κάμψης που οφείλεται στην πανδημία της νόσου COVID-19.
            
            
               (3)Είναι σκόπιμο να καθοριστεί η πρόταση της Ένωσης ως η θέση που πρέπει να ληφθεί εξ ονόματος της Ένωσης στο πλαίσιο της γραπτής διαδικασίας των συμμετεχόντων στην ΤΣΑ, δεδομένου ότι η απόφαση θα είναι σε θέση να επηρεάσει με καθοριστικό τρόπο το περιεχόμενο του δικαίου της Ένωσης δυνάμει του κανονισμού (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την εφαρμογή ορισμένων κατευθυντήριων γραμμών στον τομέα των εξαγωγικών πιστώσεων οι οποίες τυγχάνουν δημόσιας στήριξης και την κατάργηση των αποφάσεων 2001/76/ΕΚ και 2001/77/ΕΚ του Συμβουλίου.
            
            
               (4)Η πρόταση για την κοινή στάση θα επιτρέψει στους αγοραστές νέων αεροσκαφών, όπως ορίζονται στο άρθρο 8 στοιχείο α) σημείο 1) της ΤΣΑ, και εφεδρικών κινητήρων και ανταλλακτικών, όπως ορίζονται στο άρθρο 20 στοιχεία α), β) και γ) της ΤΣΑ, να αναστείλουν την αποπληρωμή του αρχικού κεφαλαίου του δανείου για 12 μήνες ή, εάν πληρούνται ορισμένες προϋποθέσεις, για 18 μήνες μετά την παράδοση. Αυτό το έκτακτο μέτρο είναι αναγκαίο για την αντιμετώπιση της οικονομικής κάμψης που προκάλεσε η υγειονομική κρίση λόγω της νόσου COVID-19 και για τον περιορισμό των σοβαρών επιπτώσεων της κρίσης στον κλάδο της πολιτικής αεροπορίας, του οποίου οι επιχειρηματικές δραστηριότητες απειλούνται από βραχυπρόθεσμα προβλήματα ρευστότητας των φορέων εκμετάλλευσης και των αγοραστών νέων αεροσκαφών και κινητήρων.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης όσον αφορά την πρόταση κοινής στάσης σύμφωνα με το μέρος 4 τμήμα 3 της τομεακής συμφωνίας για τα αεροσκάφη βασίζεται στο παράρτημα της παρούσας απόφασης.
            
            
               Άρθρο 2
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Όπως ορίζεται στο άρθρο 5 της σύμβασης του ΟΟΣΑ. 
               
               
                  
                     (2)
                  
                        Κανονισμός (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την εφαρμογή ορισμένων κατευθυντήριων γραμμών στον τομέα των εξαγωγικών πιστώσεων οι οποίες τυγχάνουν δημόσιας στήριξης και την κατάργηση των αποφάσεων 2001/76/ΕΚ και 2001/77/ΕΚ του Συμβουλίου (ΕΕ L 326 της 8.12.2011, σ. 45).
               
               
                  
                     (3)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64. 
               
               
                  
                     (4)
                  
                        Κανονισμός (ΕΕ) αριθ. 1233/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την εφαρμογή ορισμένων κατευθυντήριων γραμμών στον τομέα των εξαγωγικών πιστώσεων οι οποίες τυγχάνουν δημόσιας στήριξης και την κατάργηση των αποφάσεων 2001/76/ΕΚ και 2001/77/ΕΚ του Συμβουλίου (ΕΕ L 326 της 8.12.2011, σ. 45).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.12.2020
            COM(2020) 847 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης όσον αφορά την τομεακή συμφωνία σχετικά με τις εξαγωγικές πιστώσεις για αεροσκάφη πολιτικής αεροπορίας
            
               
         
         
            
               ΠΑΡΑΡΤΗΜΑ 
            
            
               Πρόταση της ΕΕ για κοινή στάση σύμφωνα με το άρθρο 28 και εξής της ΤΣΑ – αναστολή αποπληρωμής
            
            
               1.Αριθμός αναφοράς: ΕΕ [•]/2020
            
            
               2.Ονομασία χώρας εισαγωγής: Διάφορες
            
            
               3.Περιγραφή της συναλλαγής: δημόσια στήριξη για νέα αεροσκάφη και εφεδρικούς κινητήρες
            
            
               4.Πρόταση κοινής στάσης: προσωρινή προσθήκη δύο εναλλακτικών χρονοδιαγραμμάτων αποπληρωμής στη ρήτρα 13 στοιχείο α) της ΤΣΑ  
            
            
               5.Υπηκοότητα και ονοματεπώνυμο των προσφερόντων: Άνευ αντικειμένου.
            
            
               6.Ημερομηνία λήξης περιόδου υποβολής προσφοράς: Άνευ αντικειμένου.
            
            
               7.Λοιπά στοιχεία:
            
            
               Ιστορικό:
            
            
               Η ΕΕ προτείνει την υιοθέτηση προσωρινής κοινής στάσης η οποία θα αρχίσει να ισχύει αμέσως, με σκοπό την αντιμετώπιση των προβλημάτων ρευστότητας που αντιμετωπίζουν βραχυπρόθεσμα οι φορείς εκμετάλλευσης και οι αγοραστές νέων αεροσκαφών και κινητήρων λόγω της τρέχουσας και εν εξελίξει κρίσης που προκαλεί η πανδημία της νόσου COVID-19. Είναι σαφές ότι οι περισσότερες αεροπορικές εταιρείες, αν όχι όλες, αντιμετωπίζουν σημαντικές μειώσεις των εσόδων τους και ακόμη και κατά την περίοδο της ανάκαμψης μετά την πανδημία της νόσου COVID-19 η ταμειακή τους κατάσταση θα είναι πολύ πιο εύθραυστη, καθώς θα πρέπει να αντιμετωπίσουν τις οικονομικές συνέπειες της κρίσης με μειωμένη ζήτηση για κάποιο χρονικό διάστημα.
            
            
               Σκοπός της προτεινόμενης κοινής στάσης είναι η άμβλυνση των δυνητικών επιπτώσεων του χρηματοοικονομικού αντικτύπου της κρίσης στους εθνικούς κατασκευαστές, αφού θα παρέχεται στους συμμετέχοντες η δυνατότητα να προσφέρουν χρηματοδοτικούς όρους σύμφωνους με τις αρχές της τομεακής συμφωνίας για τα αεροσκάφη, αλλά και να αντιμετωπίσουν παράλληλα τον συγκεκριμένο βραχυπρόθεσμο αντίκτυπο στη ρευστότητα που παρατηρείται επί του παρόντος. 
            
            
               ·Γενικοί όροι 
            
            
               Σκοπός της πρότασης είναι το ζήτημα αυτό να αντιμετωπιστεί με το να επιτραπεί προσωρινά στους αγοραστές να αναστείλουν την αποπληρωμή του αρχικού κεφαλαίου για 12 ή 18 μήνες, ενώ παράλληλαοι κατασκευαστές θα μπορούν να πληρωθούν για νέα αεροσκάφη και κινητήρες που θα παραδίδουν εντός των επόμενων 12 μηνών. 
            
            
               ·Σκεπτικό περιβαλλοντικής πριμοδότησης 
            
            
               Λόγω των εξαιρετικών περιστάσεων, οι αγοραστές και οι δανειολήπτες βρίσκονται σε ιδιαίτερα δεινή χρηματοδοτική θέση με δεδομένη την κατακόρυφη πτώση της ζήτησης. Στο πλαίσιο αυτό, αγοραστές και δανειολήπτες είναι επιλέξιμοι για αναστολή της αποπληρωμής επί 6 επιπλέον μήνες. Σε ανταπόδοση, ενθαρρύνονται να υιοθετήσουν βέλτιστες πρακτικές όσον αφορά τα μέτρα παρακολούθησης και μείωσης των εκπομπών αερίων του θερμοκηπίου. 
            
            
               Με την επιφύλαξη της συνολικής ανάλυσης κινδύνου της συναλλαγής που πραγματοποιείται από κάθε οργανισμό χορήγησης εξαγωγικών πιστώσεων (στο εξής: ΟΕΠ), η πρώτη δόση του αρχικού κεφαλαίου καταβάλλεται το αργότερο 18 μήνες μετά την ημερομηνία έναρξης της πίστωσης και οι δόσεις των τόκων ξεκινούν το αργότερο τρεις μήνες — ή το αργότερο έξι μήνες με την προϋπόθεση προηγούμενης γνωστοποίησης — μετά την ημερομηνία έναρξης της πίστωσης, εφόσον δημοσιοποιηθεί σε ετήσια βάση σχέδιο παρακολούθησης και μείωσης ή αντιστάθμισης (στο εξής: σχέδιο για τις εκπομπές αερίων του θερμοκηπίου) το οποίο να περιλαμβάνει: 
            
            
               i.την παρακολούθηση των εκπομπών αερίων του θερμοκηπίου με χρήση αναγνωρισμένης και αποδεκτής μεθοδολογίας 
            
            
               και
            
         
         
            
               ii.έναν ποσοτικό στόχο για τις εκπομπές αερίων του θερμοκηπίου και τη δημοσιοποίηση των μέτρων που ήδη εφαρμόζονται ή πρόκειται να εφαρμοστούν για τη μείωση ή την αντιστάθμιση των εκπομπών αερίων του θερμοκηπίου. 
            
            
               Εάν ένα σχέδιο εκπομπών αερίων του θερμοκηπίου δεν έχει ακόμη τεθεί σε εφαρμογή και δεν έχει δημοσιοποιηθεί, οι αγοραστές ή οι δανειολήπτες θα μπορούσαν και πάλι να είναι επιλέξιμοι για την επιπλέον παράταση των 6 μηνών που περιγράφεται πιο πάνω, εάν δεσμευτούν ρητά, κατά τη στιγμή της υποβολής της αίτησης, να εγκρίνουν και να διασφαλίσουν την κατάλληλη δημοσιοποίηση ενός τέτοιου είδους σχεδίου εντός εύλογου χρονικού διαστήματος κατά τη διάρκεια των 12 μηνών του εναλλακτικού χρονοδιαγράμματος αποπληρωμής.
            
            
               Εάν ο αγοραστής ή ο δανειολήπτης δεν δημοσιοποιήσει τέτοιου είδους έκθεση ή σχέδιο κατά τη διάρκεια των 12 μηνών του εναλλακτικού χρονοδιαγράμματος αποπληρωμής, ισχύουν οι γενικοί όροι και η πρώτη δόση του αρχικού κεφαλαίου καταβάλλεται το αργότερο 12 μήνες μετά την ημερομηνία έναρξης της πίστωσης. 
            
            
               Πρόταση:
            
            
               Προτείνεται, για μια περίοδο 12 μηνών, να διατεθεί στους συμμετέχοντες ένα εναλλακτικό χρονοδιάγραμμα αποπληρωμής δυνάμει της ρήτρας 13 στοιχείο α) της ΤΣΑ: Αποπληρωμή του αρχικού κεφαλαίου και των τόκων βάσει της κοινής στάσης. Το πρόσθετο χρονοδιάγραμμα αποπληρωμής που διατίθεται στους συμμετέχοντες ορίζεται ως εξής: 
            
            
               13 α)Οι συμμετέχοντες εφαρμόζουν μια διαδικασία αποπληρωμής του αρχικού κεφαλαίου και καταβολής των τόκων όπως ορίζεται στα σημεία 1), 2), 3) ή 4) παρακάτω:
            
            
               1)…όπως διατυπώνεται στην ΤΣΑ
            
            
               2)…όπως διατυπώνεται στην ΤΣΑ
            
            
               3)Με την επιφύλαξη προηγούμενης γνωστοποίησης, η συνολική αποπληρωμή του αρχικού κεφαλαίου και των τόκων πραγματοποιείται σε ισόποσες δόσεις:
            
            
               α)Οι δόσεις καταβάλλονται κατ’ ανώτατο όριο κάθε τρεις μήνες και:
            
            
               i)Η πρώτη δόση του αρχικού κεφαλαίου καταβάλλεται το αργότερο 12 μήνες μετά την ημερομηνία έναρξης της πίστωσης. Προς αποφυγή αμφιβολιών, οι δόσεις για την αποπληρωμή του αρχικού κεφαλαίου που κανονικά πρέπει να εξοφληθούν εντός των πρώτων 12 μηνών σύμφωνα με το σημείο 1) ή 2), θα εφαρμοστούν κατ’ αναλογία στις δόσεις αποπληρωμής του αρχικού κεφαλαίου που πρέπει να καταβληθούν βάσει του σημείου 3). 
            
            
               ii)Ή εναλλακτικά εάν ο αγοραστής ή ο δανειολήπτης
            
            
               –δημοσιοποιεί ετήσια έκθεση η οποία αφορά μεταξύ άλλων την παρακολούθηση των εκπομπών αερίων του θερμοκηπίου και ένα σχέδιο μείωσης ή αντιστάθμισης των εκπομπών αυτών (στο εξής: σχέδιο για τις εκπομπές αερίων του θερμοκηπίου)·
            
            
               ή 
            
            
               –δεσμεύεται επισήμως, κατά τον χρόνο υποβολής της αίτησης, να εγκρίνει και να διασφαλίσει την κατάλληλη δημοσιοποίηση ενός τέτοιου είδους σχεδίου εντός εύλογου χρονικού διαστήματος κατά τη διάρκεια των 12 μηνών του εναλλακτικού χρονοδιαγράμματος αποπληρωμής σύμφωνα με το σημείο 3 στοιχείο α) σημείο i) πιο πάνω·
            
            
               η πρώτη δόση του αρχικού κεφαλαίου καταβάλλεται το αργότερο 18 μήνες μετά την ημερομηνία έναρξης της πίστωσης. Προς αποφυγή αμφιβολιών, οι δόσεις για την αποπληρωμή του αρχικού κεφαλαίου που κανονικά πρέπει να εξοφληθούν εντός των πρώτων 18 μηνών σύμφωνα με το σημείο 1) ή 2), θα εφαρμοστούν κατ’ αναλογία στις δόσεις αποπληρωμής του αρχικού κεφαλαίου που πρέπει να καταβληθούν βάσει του σημείου 3).
            
            
               Εάν ο αγοραστής ή ο δανειολήπτης δεν δημοσιοποιήσει τέτοιου είδους έκθεση ή σχέδιο κατά τη διάρκεια των 12 μηνών του εναλλακτικού χρονοδιαγράμματος αποπληρωμής, η πρώτη δόση του αρχικού κεφαλαίου καταβάλλεται το αργότερο 12 μήνες μετά την ημερομηνία έναρξης της πίστωσης. 
            
            
               β)Οι δόσεις των τόκων καταβάλλονται κατ’ ανώτατο όριο κάθε τρεις μήνες, αρχής γενομένης το αργότερο 3 μήνες μετά τη ημερομηνία έναρξης της πίστωσης.
            
            
               γ)Εναλλακτικά, οι δόσεις του αρχικού κεφαλαίου και των τόκων μπορούν να καταβάλλονται κάθε έξι μήνες με την καταβολή της πρώτης δόσης του αρχικού κεφαλαίου το αργότερο εντός 12 μηνών ή το αργότερο εντός 18 μηνών σύμφωνα με το στοιχείο α) σημείο ii) μετά την ημερομηνία έναρξης της πίστωσης και η καταβολή των δόσεων των τόκων να ξεκινά το αργότερο έξι μήνες μετά την ημερομηνία έναρξης της πίστωσης. Στην περίπτωση αυτή, εφαρμόζεται επιβάρυνση ύψους 15 % στα ελάχιστα ασφάλιστρα που έχουν υπολογιστεί σύμφωνα με το προσάρτημα II.
            
            
               δ)Στην περίπτωση συναλλαγής με κυμαινόμενο επιτόκιο, το χρονοδιάγραμμα εξόφλησης του αρχικού κεφαλαίου καθορίζεται για το σύνολο της περιόδου, κατ’ ανώτατο όριο πέντε εργάσιμες ημέρες  πριν από την ημερομηνία εκταμίευσης, με βάση το κυμαινόμενο επιτόκιο ή το επιτόκιο ανταλλαγής (swap) που ισχύει τη συγκεκριμένη ημερομηνία.
            
         
         
            
               4)Με την επιφύλαξη προηγούμενης γνωστοποίησης, η αποπληρωμή του αρχικού κεφαλαίου πραγματοποιείται σε ισόποσες δόσεις, ενώ ο τόκος καταβάλλεται επί του φθίνοντος υπολοίπου:
            
            
               α)Οι δόσεις του αρχικού κεφαλαίου καταβάλλονται κατ’ ανώτατο όριο κάθε τρεις μήνες και:
            
            
               i)Η πρώτη δόση του αρχικού κεφαλαίου καταβάλλεται το αργότερο 12 μήνες μετά την ημερομηνία έναρξης της πίστωσης. Προς αποφυγή αμφιβολιών, οι δόσεις για την αποπληρωμή του αρχικού κεφαλαίου που κανονικά πρέπει να εξοφληθούν εντός των πρώτων 12 μηνών σύμφωνα με το σημείο 1) ή 2), θα εφαρμοστούν κατ’ αναλογία στις δόσεις αποπληρωμής του αρχικού κεφαλαίου που πρέπει να καταβληθούν βάσει του σημείου 4).
            
            
               ii)Ή εναλλακτικά, εάν ο αγοραστής ή ο δανειολήπτης
            
            
               –δημοσιοποιήσει ετήσια έκθεση η οποία αφορά μεταξύ άλλων την παρακολούθηση των εκπομπών αερίων του θερμοκηπίου και ένα σχέδιο μείωσης ή αντιστάθμισής τους·
            
            
               ή
            
            
               –δεσμευτεί επισήμως, κατά τον χρόνο υποβολής της αίτησης, να εγκρίνει και να διασφαλίσει την κατάλληλη δημοσιοποίηση ενός τέτοιου είδους σχεδίου εντός εύλογου χρονικού διαστήματος κατά τη διάρκεια των 12 μηνών του εναλλακτικού χρονοδιαγράμματος αποπληρωμής σύμφωνα με το σημείο 4 στοιχείο α) σημείο i) πιο πάνω·
            
            
               η πρώτη δόση του αρχικού κεφαλαίου καταβάλλεται το αργότερο 18 μήνες μετά την ημερομηνία έναρξης της πίστωσης. Προς αποφυγή αμφιβολιών, οι δόσεις για την αποπληρωμή του αρχικού κεφαλαίου που κανονικά πρέπει να εξοφληθούν εντός των πρώτων 18 μηνών σύμφωνα με το σημείο 1) ή 2), θα εφαρμοστούν κατ’ αναλογία στις δόσεις αποπληρωμής του αρχικού κεφαλαίου που πρέπει να καταβληθούν βάσει του σημείου 4).
            
            
               Εάν ο αγοραστής ή ο δανειολήπτης δεν δημοσιοποιήσει τέτοιου είδους έκθεση ή σχέδιο κατά τη διάρκεια των 12 μηνών του εναλλακτικού χρονοδιαγράμματος αποπληρωμής, η πρώτη δόση του αρχικού κεφαλαίου καταβάλλεται το αργότερο 18 μήνες μετά την ημερομηνία έναρξης της πίστωσης. 
            
            
               β)Οι δόσεις των τόκων καταβάλλονται κατ’ ανώτατο όριο κάθε τρεις μήνες, αρχής γενομένης το αργότερο 3 μήνες μετά τη ημερομηνία έναρξης της πίστωσης.
            
            
               γ)Εναλλακτικά, οι δόσεις του αρχικού κεφαλαίου και των τόκων μπορούν να καταβάλλονται κάθε έξι μήνες με την καταβολή της πρώτης δόσης του αρχικού κεφαλαίου το αργότερο εντός 12 μηνών ή το αργότερο εντός 18 μηνών σύμφωνα με το στοιχείο α) σημείο ii) μετά την ημερομηνία έναρξης της πίστωσης και η καταβολή των δόσεων των τόκων να ξεκινά το αργότερο έξι μήνες μετά την ημερομηνία έναρξης της πίστωσης. Στην περίπτωση αυτή, εφαρμόζεται επιβάρυνση ύψους 15 % στα ελάχιστα ασφάλιστρα που έχουν υπολογιστεί σύμφωνα με το προσάρτημα II.
            
            
               Πεδίο εφαρμογής:
            
            
               Προτείνεται η κοινή στάση:
            
            
                     
                        i)
                     
                  
                  
                     
                        να εφαρμοστεί για δώδεκα μήνες από την 1η Νοεμβρίου 2020·
                     
                  
               
                     
                        ii)
                     
                  
                  
                     
                        να εφαρμοστεί μόνο για τα νέα αεροσκάφη, όπως ορίζονται στο άρθρο 8 στοιχείο α) σημείο 1), και στην υποστήριξη για εφεδρικούς κινητήρες και ανταλλακτικά, όπως ορίζονται στο άρθρο 20 στοιχεία α), β) και γ) της ΤΣΑ·
                     
                  
               
                     
                        iii)
                     
                  
                  
                     
                        να μην εφαρμοστεί για τα αεροσκάφη που δεν χρησιμοποιούνται για δραστηριότητες που παράγουν έσοδα είτε μέσω μεταφοράς επιβατών ή φορτίου είτε μέσω λειτουργικής μίσθωσης·
                     
                  
               
                     
                        iv)
                     
                  
                  
                     
                        να εφαρμοστεί μόνο για τις νέες επιχειρήσεις, όπως ορίζονται στο σημείο ii) πιο πάνω, όταν παρέχεται δημόσια στήριξη εντός της περιόδου κατά την οποία εφαρμόζεται η κοινή στάση·
                     
                  
               
                     
                        v)
                     
                  
                  
                     
                        να εφαρμοστεί μόνο για αεροσκάφη και κινητήρες, όπως ορίζονται στο σημείο ii), που έχουν παραγγελθεί βάσει συμφωνιών αγοράς που εκτελέστηκαν την ή πριν από την 11η Μαρτίου 2020·
                     
                  
               
                     
                        vi)
                     
                  
                  
                     
                        να επιτρέπονται οι δυνατότητες ευελιξίας για τις ενδιάμεσες χρηματοδοτικές ρυθμίσεις [όπως ορίζονται στο άρθρο 8 στοιχείο β)] μόνο όταν οι ρυθμίσεις παράδοσης και ενδιάμεσης χρηματοδότησης πραγματοποιούνται κατά τη διάρκεια της περιόδου κατά την οποία εφαρμόζεται η κοινή στάση·
                     
                  
               
                     
                        vii)
                     
                  
                  
                     
                        να είναι στη διάθεση όλων των αγοραστών ή δανειοληπτών, υπό τον όρο να υποβληθεί στον συμμετέχοντα ανάλυση επιπτώσεων στις ταμειακές ροές, στην οποία θα αναπτύσσεται το σκεπτικό βάσει του οποίου απαιτείται η εφαρμογή της κοινής στάσης·
                     
                  
               
                     
                        viii)
                     
                  
                  
                     
                        να εφαρμοστεί σε καθυστερημένη παράδοση, εφόσον η πραγματική παράδοση πραγματοποιείται το αργότερο 90 ημέρες μετά την πραγματική ημερομηνία λήξης της κοινής στάσης· και
                     
                  
               
                     
                        ix)
                     
                  
                  
                     
                        να μην επηρεάζει την εφαρμογή οποιουδήποτε άλλου όρου της ΤΣΑ, η οποία εξακολουθεί να εφαρμόζεται.
                     
                  
               
            
               Προς αποφυγή αμφιβολιών, η εφαρμογή της προτεινόμενης κοινής στάσης δεν μεταβάλλει την ικανότητα των συμμετεχόντων να συμφωνήσουν σε τυχόν ενέργειες για την ελαχιστοποίηση της ζημίας σύμφωνα με τη ρήτρα 7 της ΤΣΑ.
            
            
               Καθυστερημένη παράδοση:
            
            
               Όταν ένας συμμετέχων έχει αναλάβει τη δέσμευση να παράσχει δημόσια στήριξη για την παράδοση σύμφωνα με την προτεινόμενη κοινή στάση και η εν λόγω παράδοση καθυστερήσει πέραν της πραγματικής καταληκτικής ημερομηνίας της κοινής στάσης, ο συμμετέχων θα έχει τη δυνατότητα να τηρήσει τους όρους της αρχικής αυτής δέσμευσης, εφόσον η πραγματική παράδοση πραγματοποιηθεί το αργότερο 90 ημέρες μετά την ημερομηνία της πραγματικής λήξης της κοινής στάσης. 
            
            
               Ένας συμμετέχων που προτίθεται να παρατείνει την περίοδο διαθεσιμότητας των όρων της κοινής στάσης σε περίπτωση καθυστερημένης παράδοσης θα εξηγήσει το σκεπτικό για τη συμφωνία σχετικά με την παράταση στην κοινοποίηση μετά την έκδοση. 
            
            
               Παράδοση μεταξύ της 1ης Νοεμβρίου 2020 και της ημερομηνίας αποδοχής κοινής στάσης
            
         
         
            
               Οι αγοραστές ή οι δανειολήπτες που παραλαμβάνουν αεροσκάφος με δημόσια στήριξη μεταξύ της 1ης Νοεμβρίου 2020 και της ημερομηνίας αποδοχής της κοινής στάσης, θα δικαιούνται να ζητήσουν τροποποίηση των όρων της συναλλαγής δημόσιας στήριξης ώστε να ισχύσουν οι όροι της κοινής στάσης, υπό την προϋπόθεση της συμφωνίας των συμμετεχόντων ΟΕΠ για τη στήριξη της συναλλαγής και την καταβολή πρόσθετου ασφαλίστρου σύμφωνα με την κατωτέρω παράγραφο.
            
            
               Ελάχιστα ασφάλιστρα:
            
            
               Οι κανόνες της ΤΣΑ για τα ασφάλιστρα, όπως ορίζονται στο προσάρτημα ΙΙ, εξακολουθούν να εφαρμόζονται σε όλες τις συναλλαγές που στηρίζονται στο πλαίσιο της κοινής στάσης. Η εκ νέου κατάρτιση προφίλ σύμφωνα με την πρόταση που περιγράφεται ανωτέρω θα έχει ως αποτέλεσμα την αύξηση της μέσης σταθμισμένης διάρκειας μιας συναλλαγής και, ως εκ τούτου, οι συμμετέχοντες που χρεώνουν ασφάλιστρο εκ των προτέρων και όχι ως περιθώριο κατά τη διάρκεια του δανείου θα αποζημιώνονται με την επιβολή υψηλότερου ασφαλίστρου σε περίπτωση που επιλέξουν να εφαρμόσουν τους όρους που προτείνονται στο πλαίσιο της κοινής στάσης. 
            
            
               Κατάταξη του κινδύνου:
            
            
               Για τον αγοραστή ή τους δανειολήπτες των οποίων η κατάταξη κινδύνου της ΤΣΑ έγινε δεκτή την ή πριν από την 11η Μαρτίου 2020, θα πρέπει να προταθεί επικαιροποίηση της κατάταξης κινδύνου σύμφωνα με την τακτική διαδικασία που περιγράφεται στο προσάρτημα II της ΤΣΑ, προκειμένου να εφαρμοστούν οι όροι της παρούσας κοινής στάσης.
            
            
               Γνωστοποιήσεις:
            
            
               Η χρήση της προτεινόμενης κοινής στάσης από τους συμμετέχοντες θα γνωστοποιείται στο πλαίσιο της διαδικασίας προηγούμενης γνωστοποίησης που ορίζεται στην ΤΣΑ μόνο προς ενημέρωση.